สวัสดีคะ คือว่าช่วงนี้ดวงตาข้างขวาของหนูมีอาการมืดมัวลงแปบเดียวและตามมาด้วยอาการปวดหัวครึ่งหน้าด้านขวา ปวดมากจนนอนไม่หลับเลยคะ บางครั้งปวดเหมือนมีก้อนคลื่นไหลป่านด้านหลังตาขวา ช่วงนี้เป็นถี่ขึ้นเรื่อยๆ มีวิธีบรรเทาอาการปวดหรือไม่คะ แล้วพอบอกได้มั๊ยคะว่าทำไมมันถึงปวด หรือว่าตาขวาของหนูมีการเปลี่ยนแปลงรึเปล่าคะ พื้นฐานหนูเป็นเด็กคลอดก่อนกำหนด ตาขวามีพังผืดมาตั้งแต่เกิด มอวเห็นแต่แสงสี ตอนนี้อายุ30กว่า ยอมรับว่าช่วงนี้มีการใช้มือถือเล่นเนตบ่อยคะ
 อาการปวดหัวซีกเดียว พร้อมกับอาการตามืดมัวชั่วคราว ให้นึกถึงเป็นอาการของโรคปวดหัวไมเกรน จนกว่าจะพิสูจน์ได้ว่าเป็นโรคอื่นครับ เพราะตอนเป็นไมเกรน จะปวดหัวแบบตุ๊บไ (Throbbing pain) เนื่องจากมี การหดรัดตัวของเส้นเลือดเล็กๆในสมอง จึงทำให้มีการปวดหัวตามจังหวะการเต้นของชีพจร การบรรเทาปวดควรทานยาแก้ปวดปวด NSAID เช่น Naproxen Ibobrufen และยาแก้ปวด Para+ orphenadrine การทานยาคลายเครียดบางรายอาจช่วยได้ ทำให้นอนหลับพักผ่อนได้มากขึ้น หาลูกประคบอุ่นๆ ประคบตรงที่ปวด นอนพักที่สงบไร้สิ่งกระตุ้นเช่นเสียงดัง แสงจ้า การเล่นมือถือเพ่งนานๆ จะทำให้กระตุ้นให้ปวดมากขึ้น ความเครียด การพักผ่อนไม่พอเพียงเป็นปัจจัยที่สำคัญทำให้กระตุ้นให้ปวดหัว การกินยาคุมกำเนิดบางชนิด นอกจากนี้ต้องคิดถึงโรคอื่นๆด้วย เช่น ต้อหิน สายตาสั้นยาว เอียงผิดปกติ ปวดหัวจากความเครียด ปวดหัวแบบคลัสเตอร์ ยิ่งถ้ามีความผิดปกติของสายตามาแต่เกิด ควรต้องไปปรึกษาอายุรแพทย์และจักษุแพทย์ครับ